《观澄路炮台诗三首，用吴邑尊韵 其二》
清代·祝书根

蓦然烽火摇天空，殷雷隐隐蚩尤风。朝曦沈没东海东，雪花艳吐层霄红。

蛟龙乍走冯夷宫，七日七夜围城中。畴逆畴顺畴吉凶，祥风回转凭高穹，坐看西北纷群雄。

作者简介：字味三，名诸生。为人诙谐倜傥，有东方曼倩之风。酒肆茶寮，足迹殆遍。中年尝客李观察经楚幕中，易代后旋里，与祝丹卿吏部等，共结陶社。善推敲，人有以诗就政者，一时有诗医之称。年六十馀卒。